آدتیہ ٹھاکرے

آدِتْیَہ ٹھاکرے (؛ ولادت: 13 جون 1990ء) مہاراشٹر مجلس قانون ساز کے ایم ایل اے ہیں۔ انہوں نے مہاراشٹر اسمبلی انتخابات، 2019ء میں ممبئی، مہاراشٹر سے جیت حاصل کی اور ٹھاکرے خاندان کے پہلے منتخب ایم ایل اے بنے۔ ان کے والد ادھو ٹھاکرے شیو سینا کے رہنما ہیں۔ ان کے دادا بال ٹھاکرے شیو سینا کے بانی ہیں۔
آدتیہ ٹھاکرے یووا سینا کے صدر نشین ہیں۔ یہ شیو سینا کی یوتھ ونگ ہے۔

ابتدائی زندگی 
آدتیہ ٹھاکرے کے والد ادھو ٹاکرے اور والدہ رشمی ٹھاکرے ہیں۔ ان کی ولادت ممبئی میں ہوئی۔ آدتیہ کا ایک چھوٹا بھائی بھی ہے جس کا نام تیجس ٹھاکرے ہے۔ آدتیہ نے اپنی اسکول کی تعلیم بامبے اسکوٹش اسکول میں مکمل کی۔ بعد ازاں انہوں نے بی اے کے لیے سینٹ زیوئرس کالج، ممبئی میں داخلہ لیا۔ انہوں نے پوسٹ گریجویشن کے سی لا کالج سے کی اور ایل ایل بی کی ڈگری حاصل کی۔

ادبی کیرئر 
2007ء میں انہوں نے اپنی شاعری کا مجموعہ “مائی تھوٹز ان وائٹ اینڈ بلیک“ (میرے خیالات سیاہ و سفید میں) شائع کی۔ اگلے سال انہوں نے نغمہ نگاری میں طب آزمائی کی اور ایک البم بنام امید جاری کیا۔ انہوں نے اس البم آٹھوں نغمے خود لکھے تھے۔

2010ء میں ممبئی یونیورسٹی کی قابل مطالعہ کتابوں میں فہرست میں روہنٹن مستری کی کتاب سچ ا لانگ جرنی شامل کی گئی جس میں مصنف نے ٹھاکرے خاندان اور مراٹھی لوگوں کے خلاف خوب لکھا ہے اور گھٹیا زبان کا استعمال کیا ہے۔ مصنف نے مراٹھیوں کو اپنی کتاب میں خوب لتاڑا ہے۔ ممبئی یونیورسٹی کی ریڈنگ لسٹ میں اس کتاب کی شمولیت کے خلاف آدتیہ ٹھاکرے نے زبردست احتجاج کیا اور کتاب کو نذر آتش کر دیا۔

سیاسی سفر 
اکتوبر 2019ء میں انہوں نے مہاراشٹر اسمبلی انتخابات میں ورلی اسمبلی حلقہ سے سیاست میں قسمت آزمائی کی۔ انہوں نے پہلی ہی دفعہ میں جیت حاصل کرلی ۔ وہ ٹھاکرے خاندان سے انتخابات میں حصہ لینے والے اور جیتنے والے پہلے شخص ہیں۔

حوالہ جات 

1990ء کی پیدائشیں
بال ٹھاکرے
بقید حیات شخصیات
سینٹ زیوئرز کالج، ممبئی کے فضلا
شیو سینا کے سیاست دان
کامنز زمرہ جس کا ربط ویکی ڈیٹا پر ہے
مراٹھی زبان کے مصنفین
مراٹھی شخصیات
ممبئی کے سیاست دان
مہاراشٹر کے سیاست دان
مراٹھی سیاست دان
ویکی ڈیٹا سے مطابقت رکھنے والی مختصر تفصیل